CELEX: 31983R1857
Language: mt
Date: 1983-07-07
Title: Regolament tal-kummissjoni (KEE) Nru 1857/83 tas-7 ta’ Lulju 1983 li jemenda għas-17-il darba r-Regolament (KEE) Nru 2730/81 li jistabbilixxi lista ta’ aġenziji fi stati importaturi li mhumiex membri u li huma intitolati sabiex joħorġu sejħiet għall-offerti għal xogħol bl-appalt fis-settur tal-ħalib u l-prodotti tal-ħalib

Avviż Legali Importanti

|

31983R1857

Official Journal L 184 , 08/07/1983 P. 0015 - 0015 Spanish special edition: Chapter 03 Volume 28 P. 0105  Portuguese special edition Chapter 03 Volume 28 P. 0105  Finnish special edition: Chapter 3 Volume 16 P. 0141  Swedish special edition: Chapter 3 Volume 16 P. 0141 

		Ir-Regolament tal-Kummissjoni (KEE) Nru 1857/83tas-7 ta’ Lulju 1983li jemenda għas-17-il darba r-Regolament (KEE) Nru 2730/81 li jistabbilixxi lista ta’ aġenziji fi stati importaturi li mhumiex membri u li huma intitolati sabiex joħorġu sejħiet għall-offerti għal xogħol bl-appalt fis-settur tal-ħalib u l-prodotti tal-ħalibIL-KUMMISSJONI TAL-KOMUNITAJIET EWROPEJ,Wara li kunsidrat it-Trattat li jistabbilixxi l-Komunita Ekonomika Ewropeja,Wara li kunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq tal-ħalib u l-prodotti tal-ħalib [1], kif l-aħħar emendat bir-Regolament (KEE) Nru 1600/83 [2], u partikolarment Artikoli 13(3) u 17 (4) tiegħu;Billi r-Regolament tal-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru 1400/83 [4], li jelenka l-aġenziji fi Stati importaturi li mhumiex membri u li huma intitolati sabiex joħorġu sejħiet għal xogħol bl-appalt fis-settur tal-ħalib u l-prodotti tal-ħalib;Billi, fid-dawl ta’ l-aktar informazzjoni reċenti disponibbli għall-Kummissjoni dwar il-prattiċi ta’ kummerċ segwiti fl-Istati importaturi konċernati u n-natura uffiċjali ta’ l-aġenziji in kwistjoni, dan ir-Regolament għandu jiġi emendat;Billi l-miżuri previsti f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Ħalib u Prodotti tal-Ħalib,ADOTTAT DAN IR-REGOLAMENT:Artikolu 1L-Anness għar-Regolament (KEE) Nru 2730/81 huwa emendat kif ġej:Il-lista tal-organizzazzjonijiet tal-ħruġ għandha titlesta biż-żieda ta’ l-organizzazzjonijiet li ġejjin, u l-inserzjoni għandha tiġi mdaħħla f’ordni alfabetika skond l-Istat importatur:Stat importatur | Organizzazzjoni li toħroġ is-sejħa għal xogħol bl-appalt |Tuneżija | Centrale laitière Tunisie Lait SA, 4040 Sidi Bou Ali |Artikolu 2Dan ir-Regolament għandu jidħol fis-seħħ fit-tielet jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej..Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fis-7 ta’ Lulju 1983.Għall-KummissjoniPoul DalsagerMembru tal-Kummissjoni[1] ĠU L 148, tat-28.6.1968, p. 13.[2] ĠU L 163, tat-22.6.1983, p. 56.[3] ĠU L 272, tas-26.9.1981, p. 25.[4] ĠU L 143, tat-2.6.1983, p. 12.--------------------------------------------------